Так, гарачым днём у аднаго работніка здарыўся прыступ эпілепсіі. Пачуўшы крыкі, я пабег да месца здарэння і ўбачыў, што людзі абступілі чалавека, які ўпаў на зямлю, але ніхто з іх нават не зрабіў спробы дапамагчы яму! Не марудзячы (балазе ў летнюю сесію здаў экзамен па асновах медыцынскіх ведаў), скамандаваў аднаму з разявак, каб дапамог мне трымаць хворага нерухома, другога выправіў па аптэчку. Сам рукамі (напэўна, ад стрэсу мне гэта ўдалося?) расчапіў сціснутыя сківіцы і прыціснуў небараку язык. Чалавек пачаў прыходзіць у прытомнасць. Далей я ёдам апрацаваў раны, якія работнік атрымаў падчас падзення, пасля наклаў павязку на галаву.